
Selam alejkum!


Zanima me kako postupati i klanjati u džematu kod kojeg uočavam neke postupke za koje nisam sigurna da su ispravni. Naime, prilikom odlaska na teraviju uočila sam da svi potiru lice rukama nakon predavanja selama kao i da dižu ruke i ponavljaju “amin” dok imam dovi. Cula sam da je to pogrešno, ali ne znam da li je to tačno. Ako jeste, kako ja da postupam u takvim situacijama?


* 
* 
* 
* 
* 
* 
* 

 
Dova i protiranje lica poslije nje

AlejkumusSelam!


Potiranje rukama po licu svejedno poslije namaza ili poslije dovljenja dignutih ruku nije prenešeno ni u jednom vjerodostojnom hadisu. A ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem je došlo da bi Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kada bi podigao ruke prilikom dovljenja ne bi ih spustio sve dok ne potare njima svoje lice[1], ovaj hadis je munker (veoma loš) kao što ga takvim ocjenjuje Ebu Davud i Ebu Hatim[2]. U senedu rivajeta od Tirmizija je Hamad ibn ‘Isa El-Džuheni oko kojrg su složni učenjaci da je slab[3]. Imam Malik negirao potiranje lica nakon dovljenja, a Sufjan Sevri prezirao, imam Ahmed o tome nije ništao čuo, a imam Bejheki je ono što je prenešeno ocijenio slabim. A šejh Albani je i hadis koji bilježi Tirmizi i hadis koji bilježi Ebu Davud ocijenio veoma slabim[4]. Takođe, dodaje Albani da nije isparavan stav da ova dva hadisa podupiru jedan drugog zbog velike slabosti u senedima. Prema tome, potiranje lica poslije dovljenja dignutih ruku nije propisano.


A što se tiče aminanja prilikom zajedničkog zikra i jedno i drugo (aminanje i zajednički ***[zikr](https://pitajucene.com/search/zikr/questions/ "Pretraži pitanja o zikru")***) su novotarija, jer to nije prenešeno od Poslanika, sallallahu alejhi ve sellem, niti od ashaba niti od selefa ovog Ummeta. ispravno je da svaki klanjač za sebe zikri nakon klanjanog ***[farz](https://pitajucene.com/search/Farz/answers/ "Pretraži odgovore za Farz")*** namaza. Ve billahi tevfik.


[1] Ebu Davud (1485) od Ibn Abbsa i Tirmizija (3386) od Omera, radijallahu anhum,  

[2] El-‘Ilel (2/351).  

[3] Tehzibul-kemal (7/281).  

[4] Irvaul-galil (433 i 434).


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


